text:
Mannagongd fyri umsókn til útbúgving og stuðul í ÚSUN-skipanini (uttanfyri Norðurlond)
1: Finn útbúgvingina
kanska fleiri - sum tú kundi hugsað tær at søkja inn á. Nýt t.d. hesar heimasíður:
- Danmark: UddannelsesGuiden
- Ísland: Study in Iceland
- Svøríki: studera.nu
- Noreg: Samordna opptak
- Stóra Bretland: UCAS, Education UK
- Úti í heimi: ANSA, AllaStudier.se og Brain Track.
- Spyr t.d. lestrarvegleiðingina, Altjóða Skrivstovuna, MFS og onnur lesandi her.
2: Søk inn á útbúgvingina í góðari tíð áðrenn seinastu freist
Kanna umsóknarfreistina. Hon kann vera ógvuliga ymisk frá staði til stað. Summa staðni skal søkjast eitt heilt ár frammanundan, summa staðni nakrar mánaðir, áðrenn lesturin byrjar, og onkra staðni er møguleiki fyri at søkja avlopspláss, beint áðrenn lesturin byrjar!
3: Søk samstundis SU-styrelsen í DK um góðkenning av útbúgvingini, um hon ikki er at finna á Fast Track-listanum hjá SU
Fast Track-listin er at finna her. Tú skal nýta eitt umsóknarblað, sum eitur: Ansøgning om godkendelse af uddannelse i udlandet til SU og udenlandsstipendium. Minst til at leggja skjalprógv frá kommununi fyri, at tú innan fyri tey seinastu 10 árini hevur búð í minst tvey samanhangandi ár í Føroyum/DK, við umsóknini. Um tú ikki hevur danskt CPR.nr., skalt tú eisini leggja avrit av passi við umsóknini og fylla út oyðublaðið PÅ TRO OG LOVE. Viðgerðin kann taka einar 6-9 vikur!
Tú finnur eisini oyðibløðini her á síðuni undir Oyðubløð.
4: Søk um stuðul frá SU til livikostnað
Søk um stuðul frá SU til livikostnað á oyðublaði, ið eitur Videregående uddannelse - Udland. Legg avrit av upptøkubrævinum frá útbúgvingarstovninum og avrit av góðkenningini frá SU-styrelsen við umsóknini. Tað ber ikki til at søkja um SU við afturvirkandi kraft. Seinasta freist at søkja um SU í einum mánaði er seinasti dagurin í mánaðinum. Byrjar útbúgvingin eftir 20. í mánaðinum, fært tú ikki stuðul fyrr enn mánaðin eftir. Seinasta freist at søkja um SU ella broyta SU í einum kalendaraári er 1. desember. SU letur stuðul í 4 ár og Stuðulstovnurin við ÚS í upp til 2 ár aftrat.
Tú finnur eisini oyðibløðini her á síðuni undir Oyðubløð.
5: Søk um stuðul frá ÚSUN/Studni til skúlagjaldið/Tuition Fee
Søk um stuðul frá ÚSUN (Studni) til skúlagjaldið (Tuition Fees) á oyðublaðnum ÚSUN- Umsóknarblað. Legg avrit av upptøkubrævinum frá útbúgvingarstovninum og avrit av góðkenningini frá SU-styrelsen við umsóknini. Hesi bæði seinastu umsóknarbløðini verða viðgjørd innan fyri eina viku. Minst til at søkja um ÚSUN, áðrenn endan á fyrstu lestrarhálvu, t.d. áðrenn 1. desember hjá teimum, sum byrja um heystið. - Eisini um tú ikki hevur fingið SU góðkenningina til útbúgvingina.
Hetta er vanliga ikki galdandi fyri Norðurlond.
Tú finnur eisini oyðibløðini her á síðuni undir Oyðubløð.
6: Søk um ferðastuðul í 2. lestrarhálvu
Minst til á hvørjum ári at søkja um ferðastuðul í 2. lestrarhálvu. Umsóknarblaðið finnur tú her ÚSUN-Umsóknarblað.


c: text/html

text:
Her eru úrslitini frá svimjistevnuni í Klaksvíkar Svimjihøll, nú leygardagin og sunnudagin 10. og 11. februar 2018, sum Ægir skipaði fyri.
Tilsamans vóru tey einir 115 íðkarar og 48 lið úr øllum 6 feløgum sum kappaðust tilsamans 783 ferðir í 40 kappingargreinum.
Continue reading Úrslit frá Ægir-stevnuni 10. og 11. februar 2018
Her eru startlistarnir til svimjistevnuna í Klaksvíkar Svimjihøll nú leygardagin og sunnudagin 10. – 11. februar 2018, sum Ægir skipar fyri. Startlistar og úrslit fara eisini at kunna síggjast beinleiðis her á livetiming.se
Her er innbjóðing til svimjistevnuna Ægir Open í Klaksvík hin 10. og 11. februar 2018, sum Ægir skipar fyri. Beinleiðis úrslit fara at kunna síggjast her á livetiming.se

robotstxt: allowed

filter: keep


text:
Vísindin hevur ikki altíð rætt. Tað er rætt
Seinna røða hjá Ingolf Sólheim í samband við áseting av fiskidøgum.
Aristoteles og Ptolemæus fóru skeivir, tá teir hildu jørðina vera heimsins miðdepil. Kortini var hetta ráðandi uppfatanin í útvið 2000 ár – í eitt langt tíðarskeið tvíhildu nógv, millum annað katólska kirkjan, eisini um, at jørðin var fløt.
Og tá vísindin, fyrst Nicolaus Kopernicus í 1500-talinum og síðani Galilei Galilei fyrst í 1600-talinum, við vísindaligum eygleiðingum og mátingingum prógvaðu, at jørðin melur um sólina og ikki øvugt, so tvíhelt katólska kirkjan kortini um gomlu uppfatanina – tí kirkjan og hennara oddvitar høvdu bygt alt teirra ovurstóra verðsliga vald á hesa uppfatanina, at jørðin var heimsins miðdepil. Ikki tí, tey trúðu tí, men tí tað tænti teimum.
Galilei sat í húsavarðhaldi ein stóran part av sínum vaksna lívi, tí hann hevði síni sjónarmið, og hann varð tvungin at avnokta tað, hann visti var rætt.
Ikki fyrrr enn í 1992 fekk hann posthumt eina umbering frá katólsku kirkjuni.
Men tað sær út til at vera akkurát hesin sami hugburðurin, ið stýrir fiskivinnupolitikkinum hjá Fólkaflokkinum. Ella rættari, vantandi fiskivinnupolitikkin hjá hesum flokkinum.
Vísindin hevur onkuntíð tikið feil, og tí skulu vit ikki lurta eftir henni yvirhøvur, er hugburðurin. Tí tað tænir ikki áhugamálunum, sum Fólkaflokkurin vil tæna.
Hevur Jákup Mikkelsen hugsað um, at orsøkin til, at hann onki ljóshav longur sær á Norðhavinum, er, at vit í áravís totalt hava ignorerað vísindaligu ráðgevingina?
Og hví kemur ikki lív í aftur á Føroya Banka? Er tað kanska tí, at vit við rovdrift fullkomiliga hava oyðilagt hann?
Nei, vísindin hevur onkuntíð tikið feil, og tí fer vísindin altíð skeiv, er hugburðurin hjá Fólkaflokkinum. Í øllum førum, tá tað kemur til fiskivinnuna.
Men tað er ábyrgdarleyst, tað er fullkomiliga ábyrgdarleyst.
Vit kunnu vera ósamd um metodurnar, og eg haldi, at øll hini andstøðuumboðini, sum hava verið her á røðarapallinum, hava verið meira og minni konstruktiv.
Onkur heldur, millum annað Magni Laksáfoss, at afturberingin av døgum er at gera seg inn á eina skipan í ótíð, tí verandi skipan jú gongur út um minni enn hálvt annað ár.
Slíkt eru atfinningar, sum ein kann fyrihalda seg til, og tað er gott. Eg veit tó ikki ordiliga, hví tað er ein so stórur trupulleiki, at vit vilja gera eina skipan, sum tænir teimum best, ið leggja mest fyri at reka síni skip.
Hevði tað verið betri, og hevði vinnan verið glaðari, um vit skóru 15 prosent yvir ein kamb – javnt yvir allar veiðibólkarnar?
Eg veit tað ikki, men tað kunnu vit so í øllum førum kjakast um.
Men Fólkaflokkurin proklamerar bara harðmæltur, at hann vil onga broyting. Har er onki at kjakast um. Hann vil onga broyting yvirhøvur, samstundis sum at hann skeldar inn á samgonguna fyri ikki at vilja samstarv.
Øll vit onnur ásanna, at vit MUGU gera okkurt. Tí gýtingarstovnarnir hjá toski og hýsu er um at kollapsa.
Gera vit onki, so endar fiskivinnan av sær sjálvum, tað eri eg rættiliga vísur í.
Nú kemur hetta málið í vinnunevndina, og har vóni eg, at eisini Fólkaflokkurin vísir, at hann meinar nakað við tað, tá hann sigur seg vilja samstarv.
Mær dámar í veruleikanum ikki at vera SO atfinningarsamur og peikandi, sum eg júst havi verið.
Men eg haldi, at støðan í okkara fiskivinnu er so álvarslig, at vit øll mugu mótmæla, tá onkur sigur seg bara ætla at lata standa til og onki gera.
Takk fyri.


text:
Orð: Lydia Baxter
Lag: Silas Jones Vail
Týtt: Victor Danielsen
Upprunaheiti: The gate ajar for me
1. Ein hurð til Himmals opin er,
og orðið vegin vísir
til krossin, sum vár Harra ber;
har náðin fría lýsir.
Niðurlag: Áh, Harri, stór er miskunn tín!
Hin hurð er latin upp til mín,
til mín, til mín,
er latin upp til mín!
2. Hin hurðin øllum opin er,
sum eftir frelsu leita;
ei útistongdur verður her
tann, sum á Gud vil heita.
3. Um Satan goysir eld, far inn,
nú opin hurðin stendur!
Tak krossin upp, og kransin vinn,
gríp trúarvápn í hendur!
4. Við Jordans á vit leggja av
tann kross, vit máttu bera,
og grípa kransin, Harrin gav,
og glað í ævir vera.


text:
Gittar
Gittar, er streingjaljóðføri, ið hevur virkað millum manna í fleiri hundra ár.
Í Suðureuropa kom fram eitt ljóðføri í nevndist vihuela og hevði 5 til 6 streingir. Hettar ljóðføri hevur stóran týdning fyri Renaissance tíðina í Europa.
Barokkguitarin tekur form í 1600 talinum, og hevur eisini fleiri tvinnar streingir, soleiðis sum vit kenna tað frá luttini, ið kundi hava heilt upp í 13 streingir.
Í byrjanini í 1700 talinum kemur romantiski gittarin, ið eisini kallast – gittar – og sum líkist gittarinum sum vit kenna í dag.
Í umleið 1850 byggjur Antonio de Torres tann fyrsta konsert-gittarin, sum er tann spanski gittarurin vit kenna í dag.
Í nýggjari tíð hevur hesin guitarin fingið tvey systkin, kann man siga. Guitarin við stálstreingjum og ravmagnsguitarin.
Við tøkniligari menning bleiv tað gjørligt at styrkja hálsin og seta stálstreingir á guitarin.
Hettar fær ikki bara guitarin at ljóða harðari, men eisini ørvísi.
Og meniskjum líkt, so vil man hava meir og fyri at fáa gittarin at ljóða enn harðari, so fór man eisini at brúka ravmagn.
Í uml.1930 varð fyrsta guitarmikrofonin gjørd. Eisini nevnd pick-up.
Við at dempa gittarin akustiskt, bleiv tað gjørligt at forstyrkja gittarin enn meiri elektriskt og aftur nú broyttist ljóðið, og hettar er gittarin vit serliga kenna frá blues og rokk tónleiki.
Á Tórshavnar Musikkskúla hava vit breitt úrvæl av lærarum sum undirvísa á øllum sløgum av gittarum.


text:
Charles Darwin
Charles Darwin (12. februar 1809 – 19. apríl 1882) var ein bretskur lívfrøðingur. Tað var á síni rannsóknarferð við "Beagle", at Darwin fekk hugskotið til arvalæru sína (menningarlæruna). "Beagle" vitjaði Galapagosoyggjarnar, og har sá Darwin, at sami upprunaligi fuglurin - finkan - gjøgnum tíðina var vorðin til eini tjúgu ymisk sløg av fuglum, hvør við sínum serligu eginleikum. Tað gingu tó útvið tjúgu ár eftir at Darwin kom aftur av ferðini, áðrenn úrslitini og niðurstøðurnar, hann gjørdi sær, komu út í bók. Men tað er ikki at taka munnin ov fullan at siga, at bókin "The Origin of Species" gjørdist ein hin mest týðandi bókin í heiminum, og enn tann dag í dag verður arvalæran dúgliga umrødd millum leikfólk.
Innihaldsyvirlit
Hygg eisini at[rætta | rætta wikitekst]
Keldur[rætta | rætta wikitekst]


text:
NÝGGJASTU TÍÐINDI
Kvøldseta á Bókasavninum í Tofta skúla
Helena Samuelsen fer at siga frá Steingrím Niclasen og yrkingum hansara á Bókasa…
Várframsýning av kvøldskúlaarbeiði í Tofta skúla
Sunnudagin 15. apríl kl. 14.00 var várframsýning av handaligum arbeiði í Tofta s…
Listaleypurin á vitjan í Tofta skúla
Týsdagin 10. apríl høvdu næmingarnir í 4.-7. flokki vitjan av Listaleypinum. Tað…
Várframsýning hjá Tofta kvøldskúla
Sunnudagin 15. apríl hevur Tofta kvøldskúli framsýning av handaligum arbeiði. F…


text:
Hans von Aachen
Hans von Aachen (1552, Køln - 4. mars 1615, Prag) var týskur manneristiskur málari. Navn hansara stavar frá føðistað faðirs hansara, Aachen í Týsklandi. Aðrar variatiónir eru, millum annað, Johann von - og - von Aachen, og onnur stavilsi, so sum Janachen, Fanachen, Abak, Jean Dac, Aquano, van Aken o.s.fr.
Hans von Aachen byrjaði at mála í Týsklandi, sum næmingur hjá flamska meistaranum E. Jerrigh. Í 1574 flutti hann til Italia, fyri at lesa víðari. Hann ferðaist til Róm og Firenze, men stegaði í Venesia. Hann gjørdist fyrst næmingur hjá Kaspar Rems, men gjørdi skjótt av, at útvikla sín egna manneristiska arbeiðshátt, við at hyggja at fylgjusveinum hjá Tintoretto og Michelangelo. Gjøgnum alla lívstíð sína, fekk hann tó íblástur frá stílunum hjá Bartholomeus Spranger og Hendrick Goltzius, ið høvdu størstu ávirkan á týska listarmentan í hesi tíð.
Hann kom aftur til Týsklands í 1588, har hann gjørdist kendur sum málari av andlitsmyndum av hábornum húskum. Hann málaði fleiri verk fyri Wilhelm V, hertoga av Bayern. Hann giftist Reginum, dóttir tónasmiðin Orlando di Lasso í München. Í München fekk hann samband við keisarhovið í Prag. Í 1592 var hann útnevndur málari fyri Heilaga rómverska keisaran, Rudolf II . Hóast hetta flutti hann ikki til Prag fyrr enn í 1601, har hann helt framm við at mála fyri keisaran, ið eisini útnevndi hann til riddara í 1605. Hans helt framm við at arbeiða undir næsta keisaranum, Matthias I.
Millum næmingar Hans von Aachens vóru Peter Isaac og Joseph Heinz. Verk hansara eru vorðin endurgivin av Wolfgang Kilian, Dominicus Custos, og Jan Sadeler.


text:
Frá Hammershaimb til Siri
Ein heilsan til nývalda málráðið á fyrsta skúladegi
Føroysk lesi- og skriviveik hava als ikki somu amboð, sum okkara grannar hava. Føroysk barnagarðsbørn eru farin at spæla meira og minni á enskum saman, og føroyskur ungdómur møtir í alsamt minni mun sínum egna móðurmáli í virki sínum.
Føroyska málið fer at fáa risastórar avbjóðingar, um vit ikki taka talgildu samskiftieksplotiónina í størri ávara. Ja helst tær størstu síðan Hammershaimb og Dr. Jakobsen vóru uppi á døgum. Vit kunnu velja at stinga høvdið í sandin og lata føroyska málið spakuliga blíva nakað eksklusivt og síðani hvørva, ella vit kunnu gera nakað við tað og skapa eitt móðurmál fyri øll.
Á frálíkari ráðstevnu um orðblindni herfyri var sjón fyri søgn, at føroyingar ikki hava atgongd til sítt móðurmál á jøvnum føti við onnur. Serliga eru tað møguleikarnir at flyta talu til tekst, sum vóru hugtakandi. Hesin møguleiki, sum í dag finst á øllum okkara grannamálum, fer at kollvelta atgongdina til málið, serstakliga skriftmálið. Við Facebook, SMS, Twitter, telduposti, ja allari samskiftiseksplosjónini í huga, kann eingin krógva seg burtur við sínum skrivitrupulleikum longur. Tøknin at hjálpa er har t.d Siri hjá Apple, sum hvørt mansbarn gongur við í lummanum og raddarskrivingini hjá Google, sum øll við eini Google kontu hava.
Dagliga hoyra vit eisini um tørvin á tilfari til børn og ung. Vit hava nógv góð dømi um frálíkt føroyskt barnatilfar, men tað tykist ikki vera nakar áhugi at brúka pening uppá tað, hóast tað kanska ongantíð hevur verið lættari enn nú at gera og fíggja slíkt. Tá vit megnaðu at gera stór hoyrispøl fyri skjótt 50 árum síðani, sum framvegis eru klassikarar, so eiga vit eisini at kunna gera góðar teknifilmsklassikarar og annað gott á føroyskum í 2017. Børnini hungra eftir hesum, tí tey flestu hava nú einaferð bara eitt móðurmál.
Føroyskt er eitt so lítið málumráði, at tað valla hevur stórvegis áhuga hjá risafeløgum sum Google, Apple, Disney og øðrum, ið ongar skyldur hava mótvegis okkum. Vit kunnu ikki lena okkum afturá, men hava skyldu at taka okkum av málinum her heima. Vit mugu frá almennari síðu seta munagóð tiltøk í verk alt fyri eitt.
Vit eiga t.d.:
- at fara undir menningina av ‘talu til tekst’ á føroyskum. Hetta er slóðbrótandi amboð. Fyrst og fremst hjá teimum, sum hava trupulleikar við at skriva, men eisini hjá teimum, ið hava tørv á at skriva. Og tað hava vit jú øll. Vit eiga málfrøðingarnar, teldusnillingarnar og samstørvini við onnur lond, sum hava megnað tað undan okkum.
- at gera eina miðvísa ætlan við neyðugari fígging, so vit áhaldandi skapa føroyska talu í barnafilmum. Bæði teknifilmum og spælifilmum. Vit eiga sjónleikarar, týðarar og miðlar, sum saman kunnu fremja hetta.
- at seta nógv hægri ferð á málsetningin um, at alt tilfar í føroyska fólkaskúlanum og meginparturin á miðnámi skal vera á føroyskum og áhaldandi nútímansgerast í mun til námsfrøðilig háttaløg og tøkniligar møguleikar. Vit eiga lærarar, listarfólk og forløg, sum megna hesa uppgávuna.
At skapa bestu fortreytir fyri okkara børn og ungu at menna seg á sínum móðurmáli er avgerandi fyri alla aðra menning. Evnini at skilja og gera seg skiltan botna í tínum móðurmáli, og tess fyrr vit fáa fatur á hesum, tess betri.
Manglandi evni at samskifta koma at kosta okkum dýrt. Bæði peningaliga og menniskjaliga, so fyrr vit seta ferð á hesa íløguna, størri verður vinningurin. Longri vit bíða, hægri verður prísurin.
Dyggar og viðkomandi íløgur í móðurmálið eru eins týdningarmiklar og aðrar risa íløgur. Tær krevja kanska meira tol og fara ikki at skyggja so skjótt sum betong, hol og stál, men tær skína munandi longri. Hammershaimb og Dr. Jakobsen høvdu tol og hegni, og tað kunnu vit takka teimum fyri í dag og nógv ár afturat.
Vónandi fara komandi ættarlið at kunna takka okkum, sum nú eru uppi á døgum fyri, at vit gjørdu dyggar og framskygdar íløgur í okkara móðurmál, tá talgilda kollveltingin av álvara tók dik á seg.
Skuldi eg valt millum eina føroyska Siri og ein føroyskan heimabanka ella millum eina føroyska skrivirødd og ein tunnil, so valdi eg Siri og skrivirøddina heldur enn heimabankan og tunnilin. Og tað vænti eg eisini Hammershaimb hevði gjørt.
Til lukku við tilnevningini tit 11 í nýggja Málráðnum, og góðan fyrsta skúladag tit 716, sum í dag trína inn um skúlans gátt á fyrsta sinni. Góða eydnu í yrki tykkara øll 727.


text:
Kalendarin sum er sendur í hvørt hús I Fuglafirði
Klikk her fyri at heinta kalendaran!
Rætting: Jólahugnin á Vesturstovu er mikudagin 4 des. og ikki 29 nov
Fuglafjarðar Kommuna verður aftur í ár karmur um eina mentanarviku, ið verður 16.-22.september.
Ì september 2012 skipaði kommunan fyri eini sera umfatandi og væl móttiknari mentanarviku. At tað gekk somikið væl tá, hevur so lagt lunnar …
Leygarkvøldið tann 16. november 2013, kemur ein tónleikalegenda at vitja í Mentanarhúsinum í Fuglafirði. Hesaferð er tað eingin annar enn Mike Tramp, ið er mest kendur sum sangari í danska 70’ara bólkinum, Mabel, og stovnari …
Fuglafjarðar Kommuna verður aftur í ár karmur um eina mentanarviku, ið verður 16.-22.september.
Ì september 2012 skipaði kommunan fyri eini sera umfatandi og væl móttiknari mentanarviku. At tað gekk somikið væl tá, hevur so lagt lunnar …
Marjun í Lambanum, Heðin Kambsdal og Frits Johannesen lata upp framsýning í Ribarhúsi fríggjadagin 15. nov. kl 17:00 við málningum og vatnlitsmyndum. Marjun hevur tikið aftur í penslabørn síni, sum er gleðiligt, og liva tey …
Upptøkuna hevur Jón Thomsen gjørt!


text:
Oyndarfjørður
Oyndarfjørður er ein av heilt gomlu bygdunum í Føroyum. Skrivligar keldur frá 1300 talinum vísa, at Oyndarfjørður var hampuliga stór bygd longu tá. Fólkatalið er nú 163.
Kirkjan í Oyndarfirði er ein av gomlu trækirkjunum, ið enn standa uppi í Føroyum. Hon er frá út 1838. Altartalvan í kirkjuni er málað av kenda danska listamálaranum C.W. Eckersberg (1783-1853).
Rinkusteinarnir í fjøruni hava elvt til nógva hugsan, teir ridla altíð, eisini í góðum veðri.
Við áarbakkan mitt í bygdini síggjast tvey andlit útskorin í steinar.


text:
Innveiting skapar betri tænastu og menning av lokalu KT-vinnuni
Í Føroyum hava vit seinastu árini sæð eitt rák, har fyritøkur, stovnar og onnur í alt størri mun hava útveitt KT-menning og tískil eru uppgávurnar í mongum førum endaðar á útlendskum hondum.
Í grannalondunum hevur rákið eisini verið at útveita KT-menning og KT-tænastur, ofta til veitarar uttanlands. Men norski Skandiabanken í Bergen gongur nú ímóti streyminum og innveitir alla KT-menning fyri at spara pening, tryggja góðskuna og veita kundunum eina betri tænastu. Hetta hevur eisini havt positiva ávirkan á lokalu KT-vinnuna í Bergen og eitt tætt samstarv við lærustovnar og aðrar fyritøkur í býnum.
Skandiabankin hevur sostatt tilvitað valt eina øðrvísi strategi og valt at gera KT til ein kjarnuførleika og sjálvi at standa fyri allari KT-menning hjá bankanum.
Skogen vísir á, at við at innveita KT-tænasturnar, heldur enn at senda tær av landinum, er Skandiabankin við til at stimbra og menna lokalu KT-vinnuna.
Øll greinin kann lesast á digi.no


text:
Tilmelding
Hvør kann vera limur?
Øll, sum vilja, kunnu vera limir í Gudloysi. Eisini trúgvandi. Vit vilja fegin gera vart við at ivandi ikki noyðast at føla seg útilokað vegna okkara navn. Navnið Gudloysi var kontroversielt, men tað sipar bara til tað, sum allir gudloysingar gera: Liva sítt lív uttan at blanda ein gud uppí. Vit eru leys av Gudi. Nógv ivandi eru ikki klár til at avvísa tankan um at har kann vera ein Gud, men tað er tað heldur ongin í Gudloysi sum krevur. Øll eru eisini vælkomin at skriva til okkara við spurningum, og um vit sleppa, kunngera vit spurningar og svar í “Stundum spurdir spurningar“.
Tilmelding
Tilmelding í Gudloysi er lætt. Tað einasta ið krevst, er at senda ein teldupost til postur@gudloysi.fo. Gev okkum títt navn og sig tú vilt vera limur, og so er tað gjørt. Limagjaldið er á 100kr um árið. Hesir pengar fara til umsiting av heimasíðu og at skipa fyri tiltøkum.
Limalistin er ikki almennur og bert nevndin hevur atgongd til hann. Ikki øll vilja standa fram sum gudleys og tað skilja vit væl.
Sum limur í Gudloysi hevur tú møguleikan at hitta aðrar gudloysingar, skipa fyri tiltøkum, skriva lesarabrøv o.s.fr. vegna Gudloysi og annars bara vita at har eru fleiri líka sum tú, sum tú altíð kanst venda tær til. Vit eru so aktiv, sum limirnir hava hug at vera.
Knøtturin niðanfyri gevur tær møguleikan at gjalda limagjaldið umvegis paypal (tað ber eisini til at gjalda við korti).
G.G. Á síðstu síðu áðrenn gjaldið verður sent stendur (ovarliga og við nokkso smáum) “Vinarliga upplýs navn og teldupost”. Um trýst verður á hetta kemur ein kassi fram, har til ber at skriva hesar upplýsningar í. Tað hjálpir okkum at halda skil á hvør er limur, um tit gera so væl at fylla hetta út tá tit senda okkum limagjald.
Eitt svar to “Tilmelding”
-
Gudloysi » Blog Archive » Matematiskt prógv fyri at Gudloysi er best Says:
januar 28th, 2011 at 15:41
[…] Tilmelding […]


text:
Aðalfundur hjá Kvinnufelagnum í Havn verður 28. februar 2017 kl. 19.00 í Mettustovu. Skrá sambært viðtøkum felagsins. Uppskot til viðtøkubroytingar er á skrá. Nevndin mælir til at broyta § 15 í viðtøkunum soleiðis: “Heldur Kvinnufelagið uppat, verða ognir felagsins latnar til Kvinnuhúsið.” Uppskot, sum skulu á skrá, skulu verða nevndini í hendi í seinasta lagi 8…
Ársfundur hjá Kvinnufelagasamskipan Føroya Kvinnufelagasamskipan Føroya boðar nú til ársfund á Toftum. Allir limir í Kvinnufelagnum eru hjartaliga vælkomnir at koma við á ársfund, sum er eitt gott høvi at hitta aðrar kvinnur, ið eisini hava áhuga fyri arbeiðinum fyri javnstøðu til kvinnur. ÁRSFUNDUR hjá Kvinnufelagasamskipan Føroya verður hjá Tofta Kvinnufelag í hølum felagsins á…
Í kvøld kl. 19 er aðalfundur hjá Kvinnufelagnum. Aðalfundurin verður í Mettustovu. Um hann ikki er viðtøkuførur, verður eykaaðalfundur kl. 19.30. Skráin fylgir viðtøkum felagsins. Møtið fjølmentar!
Somikið nógvar bjóðaðu seg fram til nevndina í Kvinnufelagnum, at felagið nú hevur fimm nevndarlimir og tríggjar tiltakslimir, sum allar taka lut í nevndararbeiðinum. Á aðalfundi í Mettustovu í gjárkvøldið, hóskvøldið 27. mars 2014, varð nýggj nevnd vald. Tó er nevndin ikki nýggjari enn so, at allar hava verið í nevndini fyrr. Tina K. Jakobsen…


text:
Luta søgu Ísraels
Árið 2017 er serstakt á tann hátt, at Ísrael kann hátíðarhalda fleiri stórhendingar í søgu landsins.
Í ár eru liðin 120 ár síðan fyrstu Zionistaráðstevnuna, sum var í Basel í Sveits í 1897.
Hetta var fyrstu ferð síðan ár 135 e.Kr., tá ið Jødarnir vórðu riknir úr Ísrael í útlegd, at ein ítøkilig ætlan at endurstovna Jødiska heimlandið í Ísrael, varð løgd.
Bara 20 ár seinni, tann 2. november 1917 - 100 ár síðan - kom Balfour-lýsingin, har Bretska stjórnin, sum ráddi fyri borgum í økinum, samtykti at stovna eitt heimland til Jødarnar í Palestina. Hetta skjalið varð tá undirritað í London.
30 ár seinni, í 1947 - 70 ár síðan - samtykti ST eina býtisætlan, sum legði upp til at stovna ein sjálvstøðugan Jødiskan stat, við síðuna av einum Arabiskum stati.
Fyri 50 árum síðan, í 1967, varð Jerusalem aftur sameindur undir Jødiskum frælsi, fyrstu ferð síðan seinna templið varð lagt oyðið. Jødarnir sluppu nú aftur at biðja við Vesturmúrin
Fyri 40 árum síðan var fyrsti arabiski stjórnarleiðarin á vitjan í Jerusalem, har hann helt røðu í Knesset. Henda vitjan slóðaði fyri, at friðaravtala millum Egyptaland og Ísrael varð undirritað.
Men, hví skulu vit troyttast av øllum hesum? Er Ísrael ikki meira fyri framtíðina, heldur enn hvat var í farnari tíð? – kanska - men tey sum ikki kenna sína søgu, eru heldur ikki før fyri, til fulnar, at ogna sær framtíðina.
Í eini tíð og øld, har íspunnin og følsk tíðindi eru týdningarmiklari enn fakta, ræður um at vit leita eftir sannleikanum og einans bera sannar frásagnir.
Við at bera sannar frásagnir hetta serstaka árið, styrkja vit søk Ísraels í dag.
Gomlu Grikkarnir vistu longu tá, at ethos, pathos og logos eru mátar at brúka at sannføra fjøldina. V.ø.o., ein góð frásøgn skuldi vera trúverd, kenslulig og sjálvsøgd. Søga Zionista samsvarar á allan hátt við hetta. Krav Jødanna til landið Ísrael er søguliga sera væl grundað, og er eisini í samsvari við altjóða lóg. Endurskapanin av Hebraiska málinum, og endurstovnanin av Ísraelska tjóðar-statinum eru eindømi.
Nútíðar verjar av Jødiska statinum tørva at minna seg aftur á søguliga vitan og hvussu frásagt eigur at verða. Eingin søga er meira hugtakandi enn søgan um Jødarnar. Henda søgan hevur givið rithøvundum, listafólki og státsmonnum gjøgnum øldirnar íblástur, og er nú á døgum líka so viðkomandi.
Nýliga segði ein Hollywood framleiðslustjóri tað soleiðis: "heilt einfalt – Jødin hevur tær bestu søgurnar". Ei undur í, at Jødiska Bíblian enn er "bestseller" burturav. Við hesum virðum verður tú ongantíð við undirluta.
Nú á døgum verður Ísrael í heilum ákært fyri at vera eitt sokallað hjálandaveldi. Einki er meira ósatt. Nútíðar Zionisma er ektað tráan eftir Jødiskum sjálvs-avgerðarrætti. Jødarnir eru ikki farnir til eitt fremmant land at stovna eitt hjáland, men eru vendir heimaftur til land forfedranna og til røtur trúgv teirra.
Judea, sum navnið sigur, er ikki heimlandið hjá Bretum, men hjá Jødum. At venda aftur til Zion, var ikki eitt tilvildarligt, brádligt hugskot av tjóðskaparkenslum, men, tað sum Jødarnir í útlegdini, hvørjar páskir mintu seg á við orðunum: – "næsta ár í Jerusalem".
Balfour-lýsingin í 1917 var byrjanin til altjóða viðurkenning av Jødiska sjálvsavgerðarrættinum, sum kom í 1922, tá ið søguligu, mentanar- og átrúnarligu bondini millum Jødiska fólkið og landið Ísrael vórðu til fulnar viðurkend av Fólkasamgonguni "Leauge of Nations".
Við ST-býtisætlanini í 1947, viðurkendi nýstovnaða ST aftur henda Jødiska sjálvsavgerðarrættin.
At enda - Zionista-boðskapurin er eisini um neyðsemjur og frið. Søguligi fundurin millum Menachem Begin og Egyptiska Anwar Sadat í Jerusalem í 1977 er eitt kveikjandi dømi. Sjálvt um Arabiski heimurin mótmælti harðliga, hittust hesir báðir leiðararnir, og undirritaðu seinni søguligu friðaravtaluna, sum er virkin enn í dag.
Var friður møguligur í 1977, so er hann tað eisini í dag.
Men, lat okkum síggja tað í eyguni. Ósemjan byrjaði ikki við "hersetingini". ST-býtisætlanin er ein mikil áminning um veruleikan, at friður kundi verið komin í lag, longu fyri 70 árum síðan, um Arabisku grannarnir góðtóku ta ætlanina.
Hetta, um nakað, er ein søga sum eigur at verða søgd aftur í 2017.
dp
Kelda: The Jerusalem Post - Christian Edition, Nov. 2017, Tomas Sandell


text:
1. Samleiki
Náttúra og tøkni er læran um náttúruna, samspæl menniskjunnar við náttúruna, hvussu menniskju hugsa sær náttúruna skipaða og samansetta, og hvussu tøkniliga framgongdin hevur ávirkan á okkum menniskju og náttúruna, vit liva í. Náttúrufrøðin hevur ment seg sum úrslit av menniskjunnar forvitni eftir og tørvi á at finna sannleikan um sín egna uppruna og sína tilveru í náttúruni og alheiminum. Sum slík er náttúrufrøðin ein partur av okkara mentan.
Undirvísingin í Náttúru og tøkni leggur grundstøði undir tey hugtøk og teir førleikar, ið næmingurin skal vera brynjaður við til undirvísingina í lærugreinunum landafrøði, alisfrøði, evnafrøði og lívfrøði á 7. floksstigi og uppeftir.
Lærugreinin Náttúra og tøkni er við til at fremja tann náttúru- og tøkniførleika, sum samfelagið og tann einstaki krevur. Fyri at røkka hesum krøvum mugu næmingarnir arbeiða bæði ítøkiliga og ástøðiliga.
Náttúruvísindaligu lógirnar og tey ástøði, ið náttúrufrøðin byggir á, eru fyrimyndir av einum veruleika, sum er gjørdur (tilevnaður, settur saman). Hesar fyrimyndir verða broyttar ella tillagaðar samsvarandi nýggjum eygleiðingum, royndum og hugsanum. Ein týðandi partur av tí almenna kunnleikanum er vitanin um, at náttúrufrøðin er í menning, og at gransking og nýggj vitan í náttúruvísindum og tøkni hevur alstóran týdning fyri samfelagsmenningina og lívsumhvørvið sum heild.
2. Endamál
Undirvísingin í Náttúru og tøkni hevur til endamáls:
- at næmingurin mennir sínar førleikar at eygleiða neyvt og í tí sambandi at nýta mátitól og aðra royndarútgerð, har ímillum teldu, sum ein natúrligan part av undirvísingini
- at næmingurin mennir sínar førleikar at arbeiða við náttúru- og tøknispurningum, bæði verkliga og ástøðiliga
- at næmingurin gerst kunnugur við meginhugtøk og arbeiðshættir og sambandið teirra millum.
3. Stig og tímatal
Undirvísingin í Náttúru og tøkni røkkur frá 4. til 6. flokk. Undirvíst verður samanlagt øll trý árini 270 klokkutímar, ið svarar til 90 klokkutímar hvørt árið.
4. Øki
Fakliga innihaldið í lærugreinini er lutað sundur í kjarnaøki og ískoytisøki. Kjarnaøki eru kravd øki, ið fevna um umleið 80% av klokkutímatalinum á hvørjum floksstigi. Ískoytisøki eru valfrí øki, sum lærari og næmingar í einstaka flokkinum velja í felag.Ískoytisøki fevna um umleið 20% av klokkutímatalinum á hvørjum floksstigi.
Kjarnaøki
Lærugreinin náttúra og tøkni hevur 4 ymisk kjarnaøki. Økini umskarast og virka fyri ein stóran part saman í undirvísingini:
Heimstaðurin
Kjarnaøkið Heimstaðurin fevnir um Føroyar og nærumhvørvið. Arbeitt verður við jarðfrøði og orkukeldum eins og ymiskum gróðuri. Komið verður eisini inn á náttúru, umhvørvi, djóralív og vinnulív í Føroyum.
Heimurin uttan um okkum
Kjarnaøkið Heimurin uttan um okkum fevnir um heimspartarnar, serliga Evropa og Norðurlond. Arbeitt verður eisini við veðurlagsbeltum, lofthavinum, høvuðsættunum og rúmdini.
Samspæl menniskjunnar við náttúruna
Kjarnaøkið Samspæl menniskjunnar við náttúruna fevnir sum heild um náttúruvernd. Arbeitt verður eitt nú við dálking, grundleggjandi vistfrøði, vakstrarhúsárini og varandi orkukeldum. Mannakroppurin og ávirkan á hann av t.d. rúsevnum og royking eru eisini partur av hesum kjarnaøkinum.
Náttúrufrøði og tøkni
Kjarnaøkið Náttúrufrøði og tøkni fevnir um ymiskt alis- og evnafrøði viðvíkjandi. Arbeitt verður við eitt nú el-læru, atomlæru, mýlmyndlum, mekanikki og loysingarføri.
Ískoytisøki
Ískoytisøki eru valfrí øki, sum lærari og næmingar í einstaka flokkinum velja í felag. Ískoytisøki kunnu styðja og lýsa eitt ella fleiri kjarnaøki frá øðrum sjónarhornum og vera við til at menna førleika næmingsins samsvarandi teimum førleikamálum, ið ásett eru. Endamálið við ískoytisøkjum er harumframt at geva skúlum og útbúgvingarbreytum rúm fyri serligum eyðkennum og arbeiðsháttum.
5. Førleikamál
Í lærugreinini Náttúru og tøkni eru førleikamálini lutað sundur í støðisførleikar og fakligar førleikar.
Støðisførleikar
Støðisførleikar eru grundleggjandi førleikar, sum menniskju ogna sær tíðliga í lívinum, men sum mugu stimbrast og mennast alt lívið. Støðisførleikar hava avgerandi týdning fyri, at kunnleiki, vitan og førleikar verða ment í øllum lærugreinum. Støðisførleikar eru við til at menna sannkenning, virðing, hugflog og evni næmingsins at taka egnar avgerðir. Undirvísingin skal virka fyri, at næmingurin fær hug og sinni at læra og geva sítt íkast til kjak og loysnir.
Í hesum sambandi eru fýra støðisførleikar lýstir við atliti at teimum fortreytum, sum eru galdandi fyri lærugreinina. Í øllum lærugreinum skal næmingurin læra:
- at virða
- at samskifta
- at kanna
- at skapa
At virða
At virða er at virka fyri góðari samveru millum menniskju og fyri góðum samanspæli millum menniskju, náttúru og umhvørvi. Virðing fremur tryggleika og trivnað, ið eru fortreytir fyri gagnligari menning. Undirvísingin skal virka fyri, at hvør einstakur næmingur verður sæddur og hoyrdur, og at hann kennir seg at hava virði og týdning, har hann er.
Førleikin at virða snýr seg í náttúru og tøkni um at virða náttúru og umhvørvi, umframt tað mentanarliga tilfeingið og tey sermerki, ið koma til sjóndar í nærumhvørvinum. Í undirvísingini verður dentur lagdur á, at næmingurin skilir tær ymisku fortreytirnar, ið øll menniskju hava í lívinum, og lærir at virða tørv og sjónarmið hjá øðrum, uttan mun til aldur, kyn, húðarlit og lívsáskoðan. Næmingurin skal eisini virða sín egna tørv og tað náttúrutilfeingið, vit øll eru bundin at. Hann lærir at virða tær skyldur og tey rættindi, sum fólkaræði byggir á, eins og hann skal hava virðing fyri, at ymiskar mentanir og samfeløg kunnu byggja á onnur virði enn hansara egnu.
At samskifta
At samskifta snýr seg um førleikan at bera fram hugsanir sínar munnliga og at lesa og skriva. Lærugreinin náttúra og tøkni er við til at fremja hesa menning. At samskifta snýr seg eisini um at rokna og at nýta tøknilig amboð, ið tæna samskiftinum millum manna.
Førleikin at bera fram hugsanir sínar munnliga verður mentur við miðvíst at arbeiða við munnligum venjingum í ymiskum samskiftisstøðum. Næmingurin verður frá fyrsta degi vandur við at tala, skifta orð, lurta, próvføra og bera fram egnar metingar.
Førleikin at lesa og skriva er avgerandi fortreyt fyri øllum samskifti og lærdómi í lívinum. At skriva er at skipa hugsan og menna hugskot, at lesa er at skyna á og tulka. Á 2. floksstigi skal næmingurin duga bæði at lesa og skriva lættari tekstir.
Førleikin at rokna snýr seg í náttúru og tøkni eins og í náttúrulærugreinum á hægri stigi um førleikan at lesa hagtøl, fata bygnað, frymlar og úrtøkiligar skipanir. At rokna er eisini at hugsa skilvíst og loysa vandamál. Hesir førleikar eru fortreyt fyri at skilja og taka støðu til mong og ymisk gerandismál, og tí hevur undirvísingin í náttúru og tøkni ein týðandi lut í hesi menning.
Førleikin at nýta tøknilig amboð er í náttúru og tøkni at duga at nýta kunningartøkni, ið er ein fortreyt fyri øllum fjarskifti. Ein vandalig meting av upplýsingum av internetinum er eisini partur av støðisforleikunum.
Næmingurin dugir at nýta KT í náttúru og tøkni, eitt nú at fáa til vega, viðgera og leggja fram tilfar sum sína egnu eygleiðing, og fara í dýpdina við fakinum. Ein kritisk og sjálvstøðug meting av upplýsingum av internetinum er partur av støðisførleikunum
At kanna
Førleikin at kanna er ein íborin førleiki. Vit kanna umhvørvið fyri at klára okkum í lívinum. At kanna er at eygleiða, undrast, finna svar og gera royndir. Lærarar skulu geva gætur, at hesir førleikar verða mentir frá lægsta til hægsta stig.
Førleikin at kanna er av alstórum týdningi í náttúru og tøkni og snýr seg um at eggja forvitni næmingsins og stimbra hug og dirvi hansara til at seta spurningar og royna, umframt at leita sær ráð og vitan um náttúrufrøðilig og tøknilig viðurskifti. Næmingurin skal gera verkligar royndir í starvsstovu og úti í náttúruni, umframt at læra at leita upp og ogna sær viðkomandi vitan og kunnleika í bókmentum, handbókum, tíðarritum, á bókasavni og á internetinum. Við dømum og venjingum skal næmingurin læra at nýta vísindaliga framferðarháttin, og at handfara keldutilfar á sakligan, siðiligan og munadyggan hátt.
Førleikin at kanna í náttúru og tøkni snýr seg harumframt um at duga at nýta starvsstovuútgerð, ið er ætlað hesum floksstigum og tí øki, arbeitt verður við. Við dømum og venjingum skal næmingurin læra at nýta útgerðina rætt og trygt.
At skapa
Forvitni, spæl og hugflog eru serligir eginleikar, sum lærarin skal varða um og gera gagn av í undirvísingini. At skapa er eisini ein førleiki, ið kann vinnast við lærdómi. Næmingurin skal læra at hugsa, tala og skriva sjálvstøðugt og at menna hugskot síni, og hann skal kenna seg at hava ein virknan lut í egnari menning og læring.
Førleikin at skapa snýr seg í náttúru og tøkni um at gera næmingin tilvitaðan um og líta á egin evni, so hann gerst førur fyri sjálvur at byggja víðari á tað, sum lært er. Næmingurin skal læra, hvussu náttúruvísindalig og tøknilig nýbrot hava broytt lívsáskoðanir og mentan. Næmingurin skal læra, at eygleiðing og ítøkiligar royndir eru ein skapandi tilgongd, sum byggir á hugflog, íblástur og treystleika. Við atliti at búningarstigi og serligu gávum næmingsins verður arbeitt miðvíst við skapandi tilgongdum, sum fremja íblástur og stimbra hugflogið. Við at gera sær fyrimyndir skal næmingurin læra at meta um dygdina í avrikum hjá sær sjálvum og øðrum.
Fakligir førleikar
6. flokkur ávegismál
Heimstaðurin
Næmingurin dugir
- at eygleiða og greiða frá um ávís fuglasløg
- at greiða frá um ávísar plantur og kenna vakstrarstøðini
- at greiða frá og kenna ávís sløg av smákyktum á landi og í vatni
- at greiða frá ymiskum fiskasløgum
- at lýsa týdningin av alivinnu og ávirkan á umhvørvið
- at greiða frá fiski og fiskivinnu
- at greiða frá ymiskum veiðiháttum og hagreiðing
- at greiða frá, hvussu Føroyar vóru til
- at greiða frá grundleggjandi jarðfrøði
- at skilja millum basalt og royðugrót – kolalindina
- at greiða frá um eldgos
- at greiða frá ymiskum orkukeldum
- at greiða frá lívinum í fjøruni.
Heimurin uttan um okkum
Næmingurin dugir
- at greiða frá Norðurlondum og sjálvstýrandi økjunum har
- at greiða frá fløggum, høvuðsstaðum og høvum í Norðurlondum
- greiða frá teimum evropeisku londunum
- at nýta heimsatlas
- at greiða frá veðri, hita, kulda, avfalli og vindi
- at lesa einføld veðurkort
- at samanbera egnar eygleiðingar og veðurforsagnir
- at skyna á høvuðsættunum (tey fýra heimshornini).
Samspæl menniskjunnar við náttúruna
Næmingurin dugir
- at ferðast í náttúruni
- at fara væl um og vísa fyrilit fyri náttúruni
- at geva dømi um, hvussu dálkingin ávirkar drekkivatn og seta fram uppskot at loysa náttúrutrupulleikar í egnum landi/og í øllum heiminum
- at greiða frá vakstrarhúsárini
- at meta um, hvussu CO2-útlát kann ávirka umhvørvi okkara og seta fram loysnir at minka útlátið
- at greiða frá ymiskum sløgum av varandi orkukeldum
- at greiða frá grundleggjandi vistfrøði
- at greiða frá føðiketu og føðineti
- at greina ein frískan mannakropp
- at greiða frá ymiskari rúsevnisávirkan á mannakroppin
- at greiða frá heilsugóðum lívsstíli.
Náttúrufrøði og tøkni
Næmingurin evnar
- at nýta ymisk mátitól og at greiða frá sambandinum millum ymisk mát
- at greiða frá frysti- og kókipunkti hjá ymiskum evnum
- at broyta frystipunktið hjá vatni
- at greiða frá evniseginleikum hjá ymiskum evnum
- at síggja mun á lutum, ið søkka ella flóta
- at greiða frá ringrásini hjá vatni og gera myndlar av henni
- grundleggjandi el-læru og at greiða frá el-framleiðslu
- at greiða frá, hvussu ymsir lutir ferðast, og hvussu ferðin økist
- at greiða frá mekanikki og lýsa møguleikar við tannhjólum
- at greiða frá sýru og lúti
- at nýta indikatorpappír
- at greiða frá mýlmyndlum
- at byggja myndlar av ávísum evnum
- at greiða frá sápu og fyrimunum við at vaska sær við sápu
- at greiða frá loysingarføri og kenna hugtakið ”metta”
- at lesa fakligar tekstir á einum heldur samansettum máli, ið tó er á lágum abstraktiónsstigi
- at lesa øll topografisk kort í Heimsatlasinum
- at kunna seg við heimskorti, globusi, føroyakorti umframt atlasi, og gera av, hvar ávís støð eru í mun til onnur
- at tekna einføld samanhang, ið kunnu metast sum einføld kort ella ritmyndir.
6. Eftirmeting og próvtøka
Eftirmetingar
Einstaki næmingurin skal ávegis og javnan í undirvísingargongdini eftirmetast við støði í fakliga avrikinum í lærugreinini, so næmingurin fær eina greiða meting av fakligu støðuni hjá sær í mun til ásettu málini, og hvat hann skal arbeiða við, um málini ikki eru rokkin. Eftirmetingarnar kunnu vera av ymiskum slagi, t.d. støðukanningar, testir og royndir. Í eftirmetingini av einstaka næminginum skal eisini tilskilast, hvussu fakliga arbeiðslag og arbeiðssemi næmingsins eru, bæði viðvíkjandi einsæris avriki og avriki í bólki. Eftirmetingin skal eisini fevna um eina vegleiðing til einstaka næmingin um, hvat arbeiðast skal við í lærugreinini fyri at lúka málini.
Eftirmetingarnar skulu skjalfestast skrivliga.
Einstaki skúlin ger skrivligar reglur fyri, nær og hvussu eftirmetingarnar verða framdar, og hvussu eftirmetingarnar verða latnar næmingunum.
Próvtøkuhættir
Eingin próvtøka verður hildin í náttúru og tøkni.
7. At skipa undirvísing
Í hesum parti av námsætlanini verður í stuttum greitt frá teimum didaktisku meginreglum, ið eru støði undir skipan av undirvísing. Hvør einstøk námsætlan myndar didaktiska sjónarmiðið, og saman mynda allar námsætlanirnar tann felags didaktiska pallin, har undirvísing verður útint.
Undirvísingin tekur altíð støði í teimum førleikum, ið næmingurin hevur við sær av tí stigi, hann kemur. Námsætlan og útbúgvingarbygnaður skulu tryggja, at fortreytir fyri fjøltáttaðari undirvísing eru til staðar.
Didaktiskar meginreglur
Í undirvísingini er umráðandi, at førleikarnir at lurta, at tala, at lesa og at skriva renna saman í eina heild. Í teirri ávísu undirvísingargongdini ber til at leggja høvuðsdent á eitt av kjarnaøkjunum, tað kann vera heimstaðurin, heimurin uttan um okkum, samspæl menniskjunnar við náttúruna ella arbeiðs- og hugsanarhættir.
Av stórum týdningi er tað, at kjarnaøkini umskarast, tá ið tað ber til, og tá ið tað verður mett at vera hóskandi. Sum dømi kundu partar úr kjarnaøkinum heimstaðurin verið samskipaðir við pørtum úr kjarnaøkinum samspæl menniskjunnar við náttúruna. Vitan á hesum øki kundi verið við til at gjørt fatanina av náttúruni, vit liva í, meira fjøltáttaða.
Munnligi tátturin í lærugreinini skal vera raðfestur høgt, og samrøðan er kjarnin í hesum tátti. Munnligar framløgur skulu skipast inn í undirvísingartilgongdina, so næmingurin stigvíst venur seg við at leggja fram. Dentur verður lagdur á, at næmingurin sameinir munnligar framløgur við egin skrivlig verk, nýtslu av KT-amboðum, ymiskar samskiftishættir o.s.fr. Á tann hátt verður retoriski førleikin hjá næminginum mentur.
Skrivligi tátturin skal eins og tann munnligi verða skipaður inn í undirvísingina í Náttúru og tøkni. Á henda hátt kann næmingurin ogna sær góðar skriviførleikar og menna teir. Somuleiðis verður arbeitt miðvíst við at menna førleikan at rokna í undirvísingini í Náttúru og tøkni. Umframt at hetta styrkir um tvørfakliga samstarvið, fer næmingurin so hvørt at fáa eina greiðari fatan av týdninginum, hesir førleikar hava fyri alt skrivligt og formligt samskifti, og samstundis mennir hetta evnini hjá næminginum at orða seg bæði munnliga og skrivliga.
Stigvøkstur
Stigvøkstur merkir støðuga framtøku av einum lægri stigi á eitt hægri. Í læringartilgongdini verður farið frá tí lætta til tað torføra, frá tí einfalda til tað torgreidda og frá tí ítøkiliga til tað úrtøkiliga. Stigvøksturin er oftast tíðartreytaður. Undir stigvøkstrinum liggur eisini kravið um vaksandi ábyrgd og virknari luttøku. Umráðandi er í hesum sambandi, at ljós verður varpað á teir leiklutir, sum næmingur og lærari kunnu hava hvør sær. Samrátt verður um, hvat ið er best at gera, og hvussu hetta verður gjørt, so næmingurin fær ávirkan á undirvísingina og á egnu læring.
Stigvøksturin kemur serstakliga til sjóndar í teimum førleikamálum, sum lýst eru í námsætlanini. Málini lýsa framúravrikið (hægsta próvtal) og eru bindandi, soleiðis at skilja, at lærari og næmingur altíð arbeiða fram ímóti at náa teimum ásettu málunum so væl sum gjørligt. Fyri at tryggja stigvøkstur er neyðugt, at sett verða ávegismál, sum hjálpa næminginum fram móti endaligu málunum. Umráðandi er eisini, at lærarin er tilvitaður um fortreytirnar hjá einstaka næminginum og tillagar undirvísingina eftir einstaka næminginum. Lærarin skal leggja undirvísingina til rættis, so næmingurin veit frammanundan, hvørji ávegismálini eru. Næmingurin skal gerast tilvitaður um tey krøv, ið sett verða, so hann kann seta upp mál, umhugsa og leggja til rættis sína egnu menning. Næmingurin skal greitt fáa at vita, hvussu hann verður eftirmettur, og hvat metingarstøðið er.
At læra at læra
Næmingurin skal gerast tilvitaður um, hvat tað í grundini er at læra. Eisini skal næmingurin gerast tilvitaður um ymiskar læringarhættir, og hvat endamálið við læringini er.
Undirvísingin skal sostatt ikki bert savna seg um tað, sum lært verður, men eisini um, hvussu lært verður. Umráðandi er, at hugtakið læring verður lýst og viðgjørt í flokkinum, so næmingurin gerst tilvitaður um, hvat hugtakið ber í sær. Næmingurin skal regluliga gerast varugur við, hvussu læringartilgongdin er ætlað, og hann skal verða eggjaður til at umhugsa sína egnu støðu í henni. Dentur skal eisini leggjast á heimaarbeiði og tann týðandi leiklut, hetta hevur í fakligu menningini.
Næmingurin skal frá fyrsta degi skilja týdningin av lærugreinini Náttúru og tøkni. Tá ið arbeitt verður við ymiskum evnum og táttum, verða ymiskir førleikar mentir. Næmingurin skal fáa fatan av, hvat hesir førleikar kunnu verða brúktir til, eisini uttan fyri skúlans gátt. Undirvísingin í Náttúru og tøkni skal gera næmingin tilvitaðan um, at hann í lærugreinini mennist og gerst førur fyri at arbeiða greinandi og kritiskt við teimum ymisku evnunum og táttunum, sum arbeitt verður við. Eisini skal næmingurin verða tilvitaður um, at hann í lærugreinini mennir sær førleikarnar at koma til orðanna í nógvum ymiskum viðurskiftum, ið eru knýtt at náttúru, tøkni og samfelag.
Arbeiðshættir
Arbeiðshættir skulu veljast so, at teir eru við til at røkka teimum málum, ið sett eru. Í øllum kjarnaøkjum er umráðandi at leggja arbeiðið til rættis so, at ein líðandi stigvøkstur verður tryggjaður. Hetta verður m.a. gjørt við, at týðandi evni og viðurskifti verða tikin upp í undirvísingina.
Í Náttúru og tøkni verða ymiskir arbeiðshættir nýttir so, at fjølbroytni í lærugreinini kann verða framt miðvíst. Arbeiðshættir kunnu fevna um lærarafyrilestur, einstaklingsverkevni, næmingaframløgu, samrøður í flokkinum, bólka- og toymisarbeiði, verkætlanarevni o.tíl. Tá ið arbeiðshættir verða valdir og lagdir til rættis, er eyðsæð, at lærarin hugsar um stigvøkstur í undirvísingarhættunum, har byrjað verður við lærarastýrdari undirvísing. So hvørt sum næmingarnir búnast og gerast meira sjálvstøðugir, verður hesin lærarastýrdi undirvísingarformur at minka.
Næmingarnir skulu ikki einans duga at fyrihalda seg til boðskap frá lærara og floksfeløgunum, men í eins stóran mun duga at miðla vitan og boðskap til lærara, floksfelagar og móttakarar uttan fyri flokshølið umframt skúlans gátt.
Arbeiðshættirnir eru tískil neyvt samantvinnaðir við serligum atliti at, hvussu arbeiðsuppgávurnar og venjingarnar hjá næminginum verða útintar.
Endamálið við teimum ymsu arbeiðsháttunum er at menna aðrar førleikar enn teir reint fakligu, tað eru førleikar sum t.d. at leita upp og ogna sær viðkomandi vitan, at kanna gjølla, at arbeiða sjálvstøðugt, at seta sær mál og at arbeiða evnislagað og miðvíst, at arbeiða tíðaravmarkað, at samstarva, at samhugsa, at brúka og hugsa vitan í nýggjum høpi, at leggja til rættis og evna til eitt avrik, at gera uppgávuorðingar, at brúka ymisk háttaløg, at hugsa nýtt og verkseta, at hugsa djúpari og breiðari um ávíst evni, umframt at taka á seg ábyrgd og hava virðing.
Lærari má altíð gera sær sjálvum og næmingum greitt, hvat endamálið við ávísum arbeiðshátti er.
Samstarv
Náttúra og tøkni er partur av yvirskipaða kravinum um samstarv millum tvær ella fleiri lærugreinar. Samstarvast skal við ymiskar lærugreinar um ymisk evni, eitt nú menning av skapandi evnum og KT-førleikum, undirvísing í evnum, sum spretta úr nærumhvørvinum, knýtt at náttúrufrøðiligum fyribrigdum, ið kunnu stuðla upp undir og geva íblástur til evni at arbeiða við í øðrum lærugreinum.
Tvørfakligt samstarv kann vera meira ella minni bindandi – frá fullkomnari samkoyring millum lærugreinir við felags tímum og felags tvørfakligum verkætlanum, til bert at fevna um avtalur millum lærarar um at fylgjast í lesnaði (lesa parallelt), t.e. at taka upp somu evni í fleiri lærugreinum samstundis, og soleiðis geva næmingunum fleiri ymiskar tilgongdir til sama spurning, sum somu tíð.
Tvær høvuðsgrundgevingar eru fyri tvørfakligum samstarvi: 1) ein almenn, ið snýr seg um førleikarnar, næmingurin skal ogna sær og bjóða fram á arbeiðsmarknaðinum, og 2) ein námsfrøðilig, ið snýr seg um skiftandi arbeiðshættir og at geva næminginum innlit í tvørfakligar samanhangir.
Tvørfakligt samstarv skal hjálpa næminginum at síggja lærugreinarnar sum partar av størri heild, og tað letur samstundis upp fyri øðrum og víðari sjónarmiðum. Harumframt eru evnini at samstarva og síggja samanhangir avgerandi, tá ið næmingurin fer undir víðari lestur ella út á arbeiðsmarknaðin. Tí er umráðandi, at undirvísingin í Náttúru og tøkni verður sjónliga skipað so, at næmingurin veit, at lærugreinin er framhald av lærugreinini Heimstaðarlæru og grundarlag undir lærugreinunum Alis- og evnafrøði og Lívfrøði í 7.-9. flokki.
Avrik
Skrivligi og skapandi parturin av lærugreinini letur upp fyri tvørfakligum samstarvi, og við tí øðrvísi skrivligum avrikum. Heldur enn at lata eitt avrik inn, bara í Náttúru og tøkni, kann talan verða um tvørfakligt samstarv, t.d. eina afturlýtandi framsýning, eina leiksýning, eina heimasíðu ella eina ritgerð.
Ein grundgeving fyri, at skrivligt og skapandi arbeiði kann vera partur av tvørfakligum samstarvi, er, at næmingurin lærir, at tað at skriva væl (t.e. greitt og uttan stórvegis villur) ikki bara er eitt krav í lærugreinini føroyskum, men eitt alment krav, ið er knýtt at øllum skrivligum samskifti í øllum lærugreinum.
Næmingurin skal hava venjing í at skriva so, at hann eisini skrivliga kann vera partur av toymisarbeiði og verkætlanum. Á tann hátt kann næmingurin mennast til at geva og taka ímóti viðmerkingum til skrivlig upprit, sum verða løgd fram, á mennandi hátt. Kunningartøknin letur harumframt upp fyri munagóðum og ítøkiligum møguleikum í sambandi við vegleiðing og umrøðu í sjálvari skrivitilgongdini.
Samrøða
Munnlig framseting hevur reglur og lýsingar, sum næmingurin skal duga at nýta og framhaldandi menna. Skúlin skal tí leggja dent á frásøgn og málburð, og við hesum eggja til forvitni og skapa áhuga fyri móðurmálinum sum eitt intellektuelt amboð, ið skal víðka sjónarringin hjá næminginum. Umráðandi er, at næmingurin fær venjing í at brúka móðurmáli í lærugreinini, eitt nú við sínámillum tosi og við tí at siga frá.
Skúlin skal vera so rúmur, at til ber at tosa um kenslur, evni, hugtøk og hendingar í gerandisdegnum. Næmingurin skal arbeiða við at lurta og at vera umhugsin øll skúlaárini, samstundis sum orðatilfeingi og talugávur verða ment. Næmingurin skal sleppa at royna veruligar eins væl og gjørdar (tilevnaðar) samrøður. Floks- og bólkakjak skal javnan eftirmetast so, at næmingarnir gerast tilvitaðir um, hvat tað er, sum fær tosið á glið og samrøðuna ella orðaskiftið at rigga og ganga væl.
Lesing
Næmingurin skal haldast til at lesa nógv. Eitt gott lesiumhvørvi í skúlanum er ein treyt fyri at menna góðar og fjølbroyttar lesiførleikar. Hetta verður skapt í flokkinum við nógvum ymiskum lesitilfari og góðum vanum. Skúlabókasavnið er ein sjálvsagdur partur av hesum góðu vanum. Fyri at røkka góðum lesiumhvørvi er av stórum týdningi, at skúlabókasavnið er ein natúrligur partur av skúlagongdini. Í byrjanini kunnu næmingarnir t.d. lesa eina stutta bók um dagin. So hvørt sum bøkurnar gerast longri, má meira tíð setast av til at lesa eina bók. Umráðandi er, at lesingin verður løgd til rættis samsvarandi tí førleikastigi, næmingurin er á. Allir næmingar skulu lesa eina aldurshóskandi skaldsøgu ella samsvarandi tekstmongd um mánaðin øll skúlaárini.
Lívlong læring
Umráðandi er, at næmingurin gerst tilvitaður um samfelagsliga og persónliga týdningin av tí menniskjaliga og samfelagsliga tilfeingi, útbúgving er. Tí skulu næmingar eggjast til at umhugsa sína egnu framtíð og seta sær persónlig mál, har lærarin leggur lag á og skapar umstøður, sum stimbra hugin til at læra nýtt alt lívið.


text:
Tann 1. mars 2018 er Jóngerð Juul Olsen sett í starv sum umhvørvisstarvsfólk á Teknisku deild. Jóngerð er 32 ára gomul, og hevur lisið til diplomverkfrøðing í kemiteknikki á Syddansk Universitet við serritgerð í umhvørvis- og orkuleiðsluskipan. Jóngerð hevur royndir við umhvørvisarbeiði frá Odense kommunu og hevur verið í verkætlanarstarvi hjá Vága kommunu sum umhvørvisráðgevi í sambandi við órudd og burturkast á almennum økjum.
Starvið sum umhvørvisstarvsfólk er nýstovnað. Arbeiðsuppgávurnar vera at arbeiða við umhvørvispolitikki, fyrisitingarligum uppgávum eftir umhvørvislóggávunum, uppgávum á tekniska økinum og kunning um umhvørvið í kommununi o.a.


text:
Orð: Abraham Grimstvedt
Lag: William H. Monk
Týtt: Victor Danielsen
1. Nú, brøður, systrar, sigið honum takk,
sum í tey djúpu vøtn í vár stað sakk!
Lat okkum ofra honum nú alt várt,
sum fyri okkum toldi spottið sárt!
2. Takk, Jesus, fyri tað, tú hevur gjørt!
Vit eru nú forlíkt við Gud – hvør stórt!
Samvitskan frí – vár sál ei synd nú ber,
tí tú, áh, Jesus, tú vár friður er!
3. Og meðan her á fold vit ferðast nú,
mál várt nú fyri Gudi talar tú;
um vit, tíverri, mangan ganga vill,
tú ert vár rættferð – tí vár sál er still.
4. Takk fyri staðið, Faðir tínum hjá!
Har skjótt vit eru, tað vit líta á:
Takk fyri alt, tú toldi, alt, tú leið,
fyri tín kærleik, hann, vit fata ei!
5. Kom so og heinta okkum, nær tú vil!
Hvar enn vit eru, tær vit hoyra til.
Vit bíða eftir tær, kom, kom tí skjótt!
Eg komi brátt! tað er títt lyfti søtt.


text:
X við Arnfinn
13. Sep 2013
Mín meining umkring cannabis er sjálvandi ikki at tað skal serverast til borgarin.Men tað...
Gongdin í skúla
27. Aug 2013
Hugaligt er, at starvsbólkar kjakast um bestu gongd barnsins – samstundis sum mentamálaráðharrin setir út...
Vit mugu standa saman og halda fokus
21. Aug 2013
Takk fyri læruríka aftursvarið, Sjúrður Skaale. Havi ikki nógv at...
Sjúrður Skaale vil spjaða heldur enn savna
21. Aug 2013
Takk fyri aftursvarið, Sjúrður Skaale. Tað er púra rætt. Eg...
Lærari í lítlum skúla - fyrireikingartíð til blandaðar flokkar
09. Aug 2013
Ymiskir...
Útbúgvið føroyingar til møguleikar
03. Aug 2013
Í samband við umrøðuna av løgmansrøðuni eri eg endurgivin fyri...
Skúlasamstarv - mobilir lærarar og kt-vørðir
01. Aug 2013
Nú bar Kringvarpið boð, at álitið, ið Tórshavnar kommuna bar...
Tunnilsprát
26. Jul 2013
Eitt margháttligt kjak hevur tikið seg upp nú útlit eru til, at Vágatunnilin og Norðoyarunnilin...
Gongur væl við nýggja røktarheiminum í Klaksvík
15. Jul 2013
Byggingin av Røktarheiminum í Klaksvík gongur væl og nú líður...
Sandoyartunnilin nú
09. Jul 2013
Mikið tunnilsrok hevur seinastu tíðina eyðkent tíðindaflutningin í landi okkaraTað kom sum ein bumba, at...
Mótmæli harðliga ætlanunum hjá Bakkafrost
09. Jul 2013
Bleiv sera skelkað tá eg hoyrdi í tíðindunum í morgun,...
Skúlabygging í Tórshavnar kommunu
09. Jul 2013
Nýggjur skúli í miðbýnum eigur at hugsast til skúla og...
Eru dupultfunktiónirnar bert í útjaðaranum?
02. Jul 2013
Hví verður altíð hugsa um smáu sjúkrahúsini, tá ið tosað...
Klaksvíkar sjúkrahús á Rættari kós
11. Jun 2013
Klaksvíkar sjúkrahús hevur í langa tíð havt sum strategi at...
Tann sterkasti vinnur og Føroyar tapa
07. Jun 2013
Tórshavnar kommuna er í íløguhýri. Bygningarnir hjá Bank Nordic...
Slóðbrótandi verkætlan
04. Jun 2013
At Annikka Olsen landsstýriskvinna í dag setti spakan í...


text:
Har Hammershaimb møtir Marx og Freud
Málráðið hevur valt yrkismál sum evni fyri Móðurmálsdagin 2017. Í ár verður dagurin í Løkshøll í Runavík leygardagin 25. mars, kl. 13.
Móðurmálsdagurin verður hildin á føðingardegi V. U. Hammershaimbs. Hann var føddur 25. mars 1819. Málráðið skipar fyri almenna móðurmálsdegnum, og í ár verður dentur lagdur á yrkismál.
Tiltakið endar við, at ein móðurmálsvirðisløn verður handað.
Við at seta sjóneykuna á yrkismál vísir Málráðið á týdningin á øllum økjum at hava eitt væl virkandi mál, sum alt árið kann rúma øllum samskifti og øllum tí, sum fólk fáast við í sínum yrki.
Tiltakið er alment og ókeypis.


text:
Javnvág á súkkluni
Venjing krevst fyri at duga at ferðast trygt á súkklu. Her eru tvey spøl, sum venja barnið at finna javnvágina á súkklu. Spølini skulu fara fram á einum staði uttan ferðslu.
Spæl 1
- Tekna við kriti 8-10 smáar ringar á asfaltið á einum tryggum staði. Ringarnir skulu vera til støddar sum ein talerkur og fjarstøðan millum ringarnar skal vera 1 ½ metur.
- Barnið skal nú koyra slalom millum ringarnar. Tess tættari ringarnir eru, tess torførari er tað hjá barninum.
Spæl 2
Henda venjingin er góð, tá barnið skal læra at súkkla uttan stuðulshjól ella uttan hjálp frá einum vaksnum.
- Tekna við kriti tvær javnfjarðar linjur á asfaltið. Linjurnar skulu vera umleið 20 m langar og fjarstøðan millum tær skal vera umleið 40 cm
- Barnið skal nú súkkla millum báðar linjurnar, bæði spakuliga og skjótt, uttan at nerta við tær.
- Lat eisini barnið byrja og steðga millum báðar linjurnar. Tað er heldur torførari at halda javnvágini tá.
- Tosið um, hvussu ferðin ávirkar javnvágina á súkkluni.
Nøkur børn megna at súkkla stuttar túrar í ferðsluni, tá tey eru um 5 ára gomul. Onnur mugu bíða eitt sindur longur. Byrjið at venja javnvág og gera bremsivenjingar, áðrenn tit fara út í veruligu ferðsluna.
Hesi spølini um javnvág gera venjingina stuttliga, men minst til at greiða barninum frá, at stórur munur er á at spæla súkkluspøl á einum tryggum øki og at ferðast á súkklu í ferðsluni.


text:
Tit, sum fara í 10. flokk, verða biðin um at avgreiða ynskini innan 22.05.2018. Hetta gera tit við at klikkja á leinkjuna niðanfyri.
Góðu foreldur og næmingar!
Sum nakað nýtt hava vit á Skúlatrøð tikið upp samstarv við Gist&Vist um matpakkaskipan í skúlanum. Hetta merkir, at framyvir ber til hvønn skúladag at bíleggja matpakka heimanífrá, sum síðani verður latin skúlanum til matarsteðgin. Bíleggingin skal tó verða avgreidd áðrenn kl. 7:30 um morgunin. Til ber eisini at bíleggja matpakkar fyri fleiri dagar í senn.
Skipanin byrjar mánadagin 16. apríl 2018, men til ber longu nú at bíleggja. Fyrstu ferð skal tú tó stovna teg sum brúkara.
Til ber at lesa meira um skipanina á: http://matpakkin.fo/til-foreldrini/
Vinaliga
Vagn Foldbo, skúlastjóri
Øll frávera skal fráboðast til flokslæraran. TIt kunnu senda mær eini boð á telefon 27 06 26 ella senda ein teldupost til ragnhild.ellingsgaard@gmail.com.
Eggjað verður næmingum at vera so nógv í skúla sum gjørligt. Um foreldur tó ynskja at biðja næmingi frí, kann flokslærarin geva fríloyvi upp til tveir dagar. Er talan um fleiri enn tveir dagar, skal skrivlig umbøn sendast skúlanum til teldupost: skulatrod@skulin.fo.
Vinarliga,
Ragnhild
Ein kanning um uppmøting er gjørd á Skúlatrøð, og vísur tað seg, at uml. 10% av skúlabørnunum koma ov seint í skúla hvønn dag. Hetta er ein trupulleiki og órógvar undirvísingina sera nógv. Skúlastýrið hevur viðgjørt málið og heitir staðiliga á foreldur/avvarðandi um at lata børnini í skúla til tíðina.
Vegna skúlastýrið
Jórun Andreasen, forkv.


text:
Óheftir av veitaraáhugamálum ráðgeva vit kundum okkara um fyrimunabesta bygging.
Fyritøkan er skipað sum smápartafelag (spf).
Eigararnir eru arkitektarnir Jákup Pauli E. Johannesen, Svend Sivertsen og Høgni Kastalag, sum allir eru virknir í fyritøkuni, og tískil beinleiðis við í menningini av fyritøkuni eins væl og einstøku prosjektunum.
Fyritøkan er mannað við nærløgdum og dugnalig starvsfólki, sum, við viðkomandi og miðvísari eftirútbúgving og jaligum hugburði, eyðmerkja prosjektir og byggingar.


text:
Birgir og Hanus á altanuni í Nepenthe við høgum útsýni yvir Kyrrahavið. Vit siggja fasaduna móti havinum, inngongdina til matstovuna og barrina í Nepenthe (Myndir: Hanus og Birgir Kruse)
Nepenthe eru eini sjáldsom hús við høvuðsvegin Highway 1 í Big Sur. Húsini eru úr stórviði, upprunaliga bygd sum skótahús í 1925 og umbygd í 1947, tá húskið Fassett keypti tey og lat Rowen Maiden, ið arbeiddi hjá Frank Lloyd Wright, umskapa alt økið til eina organiska heild í stórum brattlendi við fríum útsýni yvir Kyrrahavið.
Síðani Beach Boys sólaðu sær her og hippie-rørslan seinni blómaði á hesum staði í 60’unum, eru Big Sur og Nepenthe vorðin ein spennandi staður, ið dregur nógv ferðafólk til sín.


text:
Skúlaumhvørvi
Skúlaumhvørvi
Vit leggja stóran dent á, at næmingurin trívist í og eftir skúlatíðina.
Vit ásanna, at trivnaður er treytin fyri einum góðum lestrarumhvørvi.
Tað verður kravt, at næmingurin møtir til undirvísing, ger áløgd avrik til ásettu tíð og er virkin í skúlanum.
Men hinvegin hevur næmingurin stóra ávirkan á undirvísingina og annars øll viðurskifti á skúlanum.
Andakt
Er áhugi millum næmingar, skipa tey sjálvi fyri andakt í fríløtum.
Næmingaráðið
Næmingurin kann gera sína ávirkan galdandi í gjøgnum næmingaráðið og í teimum regluligu eftirmetingunum. t.d. hava næmingar og lærarar í felag sett í verk ein roykipolitikk.
Roykipolitikkur
Eins og á øllum almennum støðum, er ikki loyvi at roykja á skúlanum.


text:
Tríggjar dagar um vikuna gera serlæknar innan gynækologi forkanningar, diagnostisering, journalupptøkur, viðgerðir og eftirkanningar/eftirviðgerðir.
Sum sjúklingur verður tú eisini kunnað og vegleidd um, hvussu tú á besta hátt kann handfara júst tína støðu, og hvussu tú á besta hátt sjálv kann vera við til at fyribyrgja.
Á deildini eru tríggir læknar í føstum starvi við sergrein innan gynækologi. Afturat teimum føstu gynækologunum eru javnan serlæknaavloysarar og konsulentar. Summir teirra eru afturvendandi, meðan aðrir koma bara einkultar ferðir.
Screening fyri lívmóðurhálskrabba
At taka lívmóðurina
Niðursjúka undirlív
Vegleiðing í samband við abort
Vegleiðing í samband við útskav
Vegleiðing í samband við sterilisatión
Kikarakanning